CFRESH กำไร Q3/58 ทะลัก! โตเกือบเท่าตัวมาที่ 133.76 ลบ.
CFRESH กำไร Q3/58 ทะลัก! โตเกือบเท่าตัวมาที่ 133.76 ลบ. จากปีก่อนมีกำไร 68.94 ลบ. หลังมีกำไรจากอัตราแลกเปลี่ยนเพิ่มขึ้น ขณะที่ช่วง 9 เดือนมีกำไร 323.67 ลบ. เพิ่มขึ้น 35% จากปีก่อนมีกำไร 239.41 ลบ.
12 พ.ย. 2558

บริษัท ซีเฟรชอินดัสตรี จำกัด (มหาชน) หรือ CFRESH รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 133.76 ล้านบาท หรือมีกำไรสุทธิ 0.29 บาทต่อหุ้น เพิ่มขึ้น94% จากช่วงเดียวกันของปีก่อนที่มีกำไรสุทธิ 68.94 ล้านบาท หรือมีกำไรสุทธิ 0.15 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 323.67 ล้านบาท หรือ0.70 บาทต่อหุ้น เพิ่มขึ้น 35% จากช่วงเดียวกันของปีก่อนที่มีกำไรสุทธิ 239.41 ล้านบาท หรือ0.52 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากในไตรมาส 3 ปี 2558 บริษัทมีกำไรจากอัตราแลกเปลี่ยน 79.45 ล้านบาท ในขณะที่ช่วงเดียวกันของปีก่อนมีกำไรจากอัตราแลกเปลี่ยน 34.32 ล้านบาท